
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 621 


10 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καταστατικού του Παραθεριστικού Οικοδο¬ 


μικού Συνεταιρισμού Υπαλλήλων Δ.Ε.Η. Νομού 

Ηρακλείου ΣΥΝ.ΠΕ. 1 

Συμπλήρωση - Τροποποίηση Οργανισμού Εσωρικής 
Υπηρεσίας της Κοινότητας Νέας Πεντέλης Ν. Αττι¬ 
κής. 2 

Τροποποίηση Οργανισμού Εσωρικής Υπηρεσίας του 

Δήμου Καλυβιών - Θωρικού Ν. Αττικής. 3 

Σύσταση Νομικού Προσώπου στο Δήμο Φαναριού Ν. 
Πρέβεζας με την επωνυμία «Οργανισμός Νεολαίας 

και Άθλησης του Δήμου Φαναριού». 4 

Σύσταση Νομικού Προσώπου στο Δήμο Αρμενίου Ν. 
Λάρισας με την επωνυμία «ΔΗΜΟΤΙΚΟΣ ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΑΡΜΕΝΙΟΥ». 5 

Σύσταση Νομικού Προσώπου στο Δήμο Αρμενίου Ν. 
Λάρισας με την επωνυμία «ΔΗΜΟΤΙΚΟΣ ΟΡΓΑ¬ 
ΝΙΣΜΟΣ ΚΟΙΝΩΝΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΔΗΜΟΥ ΑΡΜΕΝΙΟΥ». 6 

Παράταση απαγόρευσης Θήρας στο καταφύγιο 

άγριας ζωής Βαρβάρας Χαλκιδικής. 7 

Τροποποίηση Οργανισμού Εσωτερικής Υπηρεσίας 
του Α' Παιδικού Σταθμού Νιγρίτας Δήμου Νιγρίτας 
Ν. Σερρών. 8 


Τροποποίηση της 10128/99 απόφασης Γενικού Γραμ¬ 
ματέα Περιφέρειας Κρήτης για σύσταση στο Δήμο 
Σφακίων του Νομού Χανιών αμιγούς Δημοτικής 
Επιχείρησης με την επωνυμία «Δημοτική Επιχείρη¬ 
ση Ανάπτυξης και Τεχνικών Έργων Σφακίων» και 


δ.τ. «ΑΝΑΠΤΥΞΙΑΚΗ ΣΦΑΚΙΩΝ». 9 

Τροποποίηση του Δ.Σ. του Νομικού Προσώπου με την 
επωνυμία «Σχολική Επιτροπή 1ου Ενιαίου Λυκείου 
και Τεχνικού Επαγγελματικού Εκπαιδευτηρίου» 

του Δήμου Κισάμου. 10 

Τροποποίηση της 4592/14.5.93 απόφασης του Νο¬ 
μάρχη Κυκλάδων. 11 

Χορήγηση άδειας μεταλλευτικών ερευνών στο Ν. 

Δράμας. 12 

Χορήγηση άδεια κυκλοφορίας κτηνιατρικού φαρμα¬ 
κευτικού εμβολίου Β0νΐΡΑ3Τ(Β) Π.3.Ρ . 13 


ΑΠΟΦΑΣΕΙ Σ 

Αριθ. 82042/231 (1) 

Έγκριση καταστατικού του Παραθεριστικού Οικοδομικού 
Συνεταιρισμού Υπαλλήλων Δ.Ε.Η. Νομού Ηρακλείου 
ΣΥΝ.ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την με αρ. οικ. 103326/1281 /15.12.1996 (ΦΕΚ 
1126/Β/96) απόφαση του Υπουργού ΠΕ.ΧΩ.Δ.Ε. για «Με¬ 
ταβίβαση αρμοδιοτήτων του Υπουργού ΠΕ.ΧΩ.Δ.Ε. στον 
Γενικό Γραμματέα, στους Γεν.Διευθυντές και στους Προϊ¬ 
σταμένους Δ/νσεων και Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ. πρωτ. 1048/25.10.94 έγγραφο της Κοινότη¬ 
τας Ελαίας Πεδιάδας Ν. Ηρακλείου (αρ. πρωτ. ΥΠΕΧΩΔΕ 
18196/1008/3.10.94) με το οποίο μας διαβιβάστηκε το κα¬ 
ταστατικό του Παραθεριστικού Οικοδομικού Συνεταιρι¬ 
σμού Υπαλλήλων Δ.Ε.Η. Νομού Ηρακλείου Συν. ΠΈ. συ- 
νοδευόμενο από όλα τα προβλεπόμενα από τις διατάξεις 
του Π.Δ. 93/87 στοιχεία. 

5. Την υπ’ αρ.πρωτ. 5652/1817/29.2.2000 γνωμοδότηση 
της Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 
με την οποία εγκρίνεται η έκθεση σκοπιμότητας του εν λό¬ 
γω Οικοδομικού Συνεταιρισμού. 

6. Την υπ’ αριθμ.46/7.9.94 απόφαση από του Κοινοτικού 
Συμβουλίου της υπ’ αρ. 13/7.9.94 συνεδριάσεως του Κοι¬ 
νοτικού Συμβουλίου που αφορά «Γνωμοδότηση για τη σύ¬ 
σταση του Παραθεριστικού Οικοδομικού Συνεταιρισμού 
Υπαλλήλων Δ. Ε. Η. Νομού Ηρακλείου Συν.Π.Ε.». 

7. Τα λοιπά δικαιολογητικά που περιέχονται στον πιο πά¬ 
νω φάκελλο. 

8. Τις διατάξεις του άρθρου 29Ατου Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 

αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 12.9.94 καταστα¬ 
τικό του Παραθεριστικού Οικοδομικού Συνεταιρισμού 
Υπαλλήλων Δ.Ε.Η. Νομού Ηρακλείου Συν.Π.Ε. 

ΕΔΡΑ Κοινότητα Ελαίας Πεδιάδας Νομού Ηρακλείου 
ΣΚΟΠΟ Παραθεριστική Κατοικία 
ΑΡΙΘΜΟ ΜΕΛΩΝ 291 
ΑΡΙΘΜΟ ΜΕΡΙΔΩΝ 291 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ 20.000 

δρχ. 

ΕΚΤΑΣΗ ΕΥΘΥΝΗΣ ΜΕΛΩΝ 1 συνεταιρική μερίδα 
ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 44 
και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στα διοικητικά 
όρια της Κοινότητας Ελαίας Πεδιάδας του Νομού Ηρα¬ 
κλείου Κρήτης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/87, όπως αυτό ισχύει. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γενικών Πολε- 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί «Οικιστικής Καταλληλότηας» όπως αυτή 
προβλέπεται στο άρθρο 17τηςπαρ.2του Π.Δ. 93/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2000 

Με εντολή Υπουργού 
Η Διευθύντρια 

I. ΓΕΩΡΓΟΥΛΙΑ 

-♦- 

Αριθ. 17662 (2) 

Συμπλήρωση - Τροποποίηση Οργανισμού Εσωρικής Υπη¬ 
ρεσίας της Κοινότητας Νέας Πεντέλης Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με τις διατάξεις του άρθρου 26παρ.του 
Ν. 1832/89 καιτηςπαρ. 5 του άρθρου 8 του Ν. 2307/95. 

2. Τις διατάξεις του άρθρου 8 του Ν. 2503/97. 

3. Την 110/99 απόφαση του Κοινοτικού Συμβουλίου Νέ¬ 
ας Πεντέλης, περί συμπλήρωσης-τροποποίησηςτου Ορ¬ 
γανισμού Εσωτερικής Υπηρεσίας της Κοινότητας. 

4. Το υπ’ αριθ. 3/23.2.2000 πρακτικού του αρμόδιου 
Υπηρεσιακού Συμβουλίου, με το οποίο εκφράζει τη σύμ¬ 
φωνη γνώμη του, αποφασίζουμε: 

Εγκρίνουμε την 110/99 απόφαση του Κοινοτικού Συμ¬ 
βουλίου Νέας Πεντέλης περί συμπλήρωσης - τροποποίη¬ 
σης του Οργανισμού Εσωτερικής Υπηρεσίας αυτής, που 
έχει ως εξής: 

Στο τρίτο μέρος του ισχύοντοςΟ.Ε.Υ. στο άρθρο 5 στην 
οργανική σύνθεση του τακτικού προϋπολογισμού της 
Κοινότητας στις θέσεις των μονίμων υπαλλήλων προστί¬ 
θενται: 

1. Μία (1) θέση κλάδου ΔΕ14 Ελεγκτή Εσόδων - Εξόδων 
ΟΤΑ. 


2. Μία (1) θέση κλάδου ΔΕ30 Τεχνιτών ειδικότητας οι¬ 
κοδόμου. 

Γιατις ανωτέρω θέσεις θα επιβαρυνθούν οι αντίστοιχοι 
Κ.Α. του προϋπολογισμού της Κοινότητας στους οποίους 
θα αναγραφούν οι ανάλογες δαπάνες καθόσον τα τακτι¬ 
κά έσοδα των δύο τελευταίων χρόνων είναι υπερδιπλάσια 
του ποσού στο οποίο ανέρχεται η μισθοδοσία του προ¬ 
σωπικού των δύο κενών θέσεων σύμφωνα με το άρθρο 12 
παρ. 3 του Ν. 1188/81. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Απριλίου 2000 

Με εντολή Γ εν. Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ 08/Δ.Τ.Α./1540 (3) 

Τροποποίηση Οργανισμού Εσωρικής Υπηρεσίας του Δή¬ 
μου Καλυβιών - Θωρικού Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ.1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18 παρ. 12. 

5. Την υπ’ αριθμ. 238/99 απόφαση του Δημοτικού Συμ¬ 
βουλίου Δήμου Καλυβιών - Θωρικού. 

6. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 19ο πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ’ αριθμ. 238/99 απόφαση του Δημοτι¬ 
κού Συμβουλίου Καλυβιών - Θωρικού που αφοράτηντρο- 
ποποίηση του ΟΕΥτου Δήμου, ως εξής: 

Άρθρο 5: 

Ε. Προσωπικό με σύμβαση εργασίας Ιδ. Δικαίου ορι¬ 
σμένου χρόνου. 

Θέσεις: 11 (έντεκα) 

Ακροτελεύτεια διάταξη: 

Από τις διατάξεις της απόφασης προκαλείται συνολική 
δαπάνη σε βάρος του προϋπολογισμού του Δήμου δρχ. 
38.000.000. 

Κατά τα λοιπά ισχύει ο Ο.Ε.Υ. του Δήμου Καλυβιών 
όπως έχει εγκριθεί με την υπ’ αριθ. 9117/17.5.96 απόφα¬ 
ση (ΦΕΚ 406/27.5.96 τεύχος Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Μαρτίου 2000 

Με εντολή Γ εν. Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

Αριθ. 1733 (4) 

Σύσταση Νομικού Προσώπου στο Δήμο Φαναριού Ν. 
Πρέβεζας με την επωνυμία «Οργανισμός Νεολαίας και 
Άθλησης του Δήμου Φαναριού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1) Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2) Τις διατάξεις του άρθρου 1 παρ. 2 και7του Ν. 2503/97. 

3) Την αριθ.4336/29-8-1997 απόφαση του Γενικού 
Γραμματέα Περιφέρειας Ηπείρου «περί μεταβιβάσεως 
αρμοδιοτήτων στους Δ/ντές Τοπ. Αυτ/σης και Δ/σης». 

4) Την αριθ. 29/2000 απόφαση του Δημοτικού Συμβου¬ 
λίου Φαναριού, αποφασίζουμε: 

1. Συστήνουμε ίδιο νομικό πρόσωπο στο Δήμο Φαναρι¬ 
ού με την επωνυμία «Οργανισμός Νεολαίας και Άθλησης 
Δήμου Φαναριού» Ν. Πρέβεζας. 

2. Σκοπός του Νομικού Προσώπου είναι: 

α) Η δημιουργία και λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής, 
ώστε να καλύπτονται οι αυξημένες ανάγκες για άθληση 
των δημοτών και ιδιαίτερα δε των νέων. Η ανάπτυξη μαζι¬ 
κού αθλητισμού για να καλυφθούν οι ανάγκες κατά ηλικία, 
ενδιαφέροντα κ.λ.π. Η καλλιέργεια των σωματικών και 
πνευματικών ικανοτήτων, η καλλιέργεια φίλαθλου συνα- 
γωνιστικού πνεύματος, μακριά από φανατισμούς, αντα¬ 
γωνισμούς και κερδοσκοπικούς στόχους, η ενημέρωση 
στα σύγχρονα προβλήματα, η κοινωνικοποίηση των δη¬ 
μοτών. Η αντιμετώπιση των πολιτιστικών εκδηλώσεων, η 
ψυχαγωγία των κατοίκων, συναυλίες, θέατρα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου με 5.000.000 δρχ. 
β) Επιχορήγηση και κάθε άλλη παροχή του κράτους εί¬ 
τε απευθείας προς το Νομικό Πρόσωπο, είτε προς το Δή¬ 
μο Φαναριού, για το νομικό τούτο πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Πρόσοδοι από την ίδια αυτού περιουσία και 
ε) Κάθε άλλη νόμιμη πρόσοδος. 

4. Το Νομικό Πρόσωπο διοικείται από 7μελές διοικητικό 
συμβούλιο που αποτελείται από: 

α) Το Δήμαρχο ή τον Αντιδήμαρχο, ή ένα μέλος του Δη¬ 
μοτικού Συμβουλίου που ορίζει ο Δήμαρχος, ως Πρόεδρο. 

β) Τρεις Δημοτικούς Συμβούλους που ορίζονται με 
απόφαση του Δημοτικού Συμβουλίου, ανάμεσα σε πρό¬ 
σωπα που ασχολούνται με τον αθλητισμό και με τον πολι¬ 
τισμό, ύστερα από σχετική πρόταση του Δημάρχου. 

γ) Το Διοικητικό Συμβούλιο εκλέγει από τα μέλη του τον 
Αντιπρόεδρο και το γραμματέα του. 

5. Το Νομικό Πρόσωπο εκπροσωπείται στα δικαστήρια, 
και σε κάθε άλλη αρχή, από τον Πρόεδρο και όταν αυτός 
απουσιάζει ή κωλύεται, από τον Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρους του προϋπολογισμού του Δήμου Φα¬ 
ναριού, η οποία ανέρχεται στο ποσό των δρχ. 5.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 18 Απριλίου 2000 

Με εντολή Γ εν. Γ ραμματέα Περιφέρειας 
Ο Διευθυντής 
ΓΡΗΓ. ΚΑΤΣΑΚΙΩΡΗΣ 


Αριθ. 6292 ( 5 ) 

Σύσταση Νομικού Προσώπου στο Δήμο Αρμενίου Ν. Λά¬ 
ρισας με την επωνυμία «ΔΗΜΟΤΙΚΟΣ ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΑΡΜΕΝΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95ΦΕΚΑ'231). 

2. Τις διατάξεις του άρθρου 6 του Ν. 2503/97. 

3. Την αριθμ. 17/2000 απόφαση του Δημοτικού Συμβου¬ 
λίου του Δήμου Αρμενίου περί σύστασης του Νομικού 
Προσώπου. 

4. Την αριθμ. 2172/29-8-97 απόφαση του Γενικού Γραμ¬ 
ματέα Περιφέρειας για την μεταβίβαση εξουσίας υπο¬ 
γραφής «Με εντολή Γ ενικού Γ ραμματέα» στους προϊστα¬ 
μένους Διευθύνσεων, αποφασίζουμε: 

1. Συστήνουμε ίδιο Νομικό Πρόσωπο στο Δήμο Αρμενί¬ 
ου με την επωνυμία «Δημοτικός Αθλητικός Οργανισμός 
Δήμου Αρμενίου». 

2. Σκοπός του Νομικού αυτού Προσώπου είναι: 

Καλύτερο επίπεδο παρεχομένων υπηρεσιών στον το¬ 
μέα του αθλητισμού. 

Η υποστήριξη όλων των αθλητικών δραστηριοτήτων 
του Δήμου. 

Ο συντονισμός όλων των Αθλητικών δραστηριοτήτων 
στην περιοχή του Δήμου αλλά και στην ευρύτερη περιο¬ 
χή- 

Διατήρηση, ανάπτυξη, διάδοση του αθλητισμού στην 
περιοχή του Δήμου. 

Ορθότερη αξιοποίηση των πόρων και του ανθρώπινου 
δυναμικού. 

Μικρότερο κόστος λειτουργίας στον αθλητισμό και κα¬ 
λύτερα οικονομικά αποτελέσματα. 

Προβολή καιδιάδοσητου αθλητισμού, διοργάνωση κοι¬ 
νών αγώνων και αθλητικών εκδηλώσεων. 

Ανάπτυξη συνεργασίας με τους αθλητικούς φορείς άλ¬ 
λων Ο.Τ.Α, του εσωτερικού και εξωτερικού. 

Διατήρηση και ανάπτυξη των αθλητικών υποδομών της 
περιοχής του Δήμου. 

3. Το Νομικό Πρόσωπο, στεγάζεται σε Δημοτικούς χώ¬ 
ρους ή άλλους χώρους που εξασφαλίζει ο Δήμος. 

4. Πόροι του Νομικού Προσώπου είναι: 

Ετήσια επιχορήγηση του Δήμου. 

Κάθε είδους εισφορές, δωρεές, κληρονομιές και κλη¬ 
ροδοσίες. 

Κάθε παροχή του Κράτους ή άλλη νόμιμη πρόσοδος. 

Από προγράμματα της Ευρωπαϊκής Ένωσης και Εθνι¬ 
κών φορέων. 

5. Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο, που αποτελείται από τους: 

α) Τον εκάστοτε Δήμαρχο, ως Πρόεδρο ή από τον αντι¬ 
καταστάτη του, που ορίζει ο Δήμαρχος. 

β) Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, η οποία λαμβάνε- 
ται με απόλυτη πλειοψηφία των παρόντων. 

γ) Τρεις (3) δημότες κατοίκους του Δήμου, που έχουν 
γνώσεις και πείρα σε συναφή με το σκοπό του Νομικού 
Προσώπου αντικείμενα και ορίζονται με απόφαση του Δη¬ 
μοτικού Συμβουλίου που λαμβάνεται με την απόλυτη 
πλειοψηφία των παρόντων μελών. 

Το Διοικητικό Συμβούλιο κατά την πρώτη συνεδρίαση 

του, εκλέγει μεταξύ των μελών του, που έχουν την ιδιότη¬ 
τα του Δημοπκού Συμβούλου, τον Αντιπρόεδρο και στη 
συνέχεια μεταξύ του συνόλου των μελών εκλέγει τον 
Γ ραμματέα. 

Η θητεία του Προέδρου και των μελών Δημοτικών Συμ¬ 
βούλων, ακολουθεί την δημοτική περίοδο, των δε λοιπών 
μελών ανανεώνεται κάθε δύο χρόνια. Το αξίωμα του Προ¬ 
έδρου θα είναι άμισθο. 

6. Το Νομικό πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Από τις διατάξεις της παρούσας απόφασης προκαλεί- 
ται δαπάνη σε βάροςτου προϋπολογισμού του Δήμου Αρ¬ 
μενίου, ύψους 2.000.000 δραχμών, για το έτος 2000, για 
το οποίο έχει εγγράφει πίστωση στον Κ.Α. 0/022.9β. 

Για δε τα επόμενα οικονομικά έτη θα ανέρχεται σε 
2.000.000 δραχμές και θα καλύπτεται με τον ίδιο τρόπο 
από τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 14 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 6293 (6) 

Σύσταση Νομικού Προσώπου στο Δήμο Αρμενίου Ν. Λά¬ 
ρισας με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ 
ΚΟΙΝΩΝΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΔΗ¬ 
ΜΟΥ ΑΡΜΕΝΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95 ΦΕΚΑ'231). 

2. Τις διατάξεις του άρθρου 6 του Ν. 2503/97. 

3. Την αριθμ. 18/2000 απόφαση του Δημοτικού Συμβου¬ 
λίου του Δήμου Αρμενίου περί σύστασης του Νομικού 
Προσώπου. 

4. Την αριθμ. 2172/29-8-97 απόφαση του Γ ενικού Γ ραμ¬ 
ματέα Περιφέρειας για την μεταβίβαση εξουσίας υπο¬ 
γραφής «Με εντολή Γ ενικού Γ ραμματέα» στους προϊστα¬ 
μένους Διευθύνσεων, αποφασίζουμε: 

1. Συστήνουμε ίδιο Νομικό Πρόσωπο στο Δήμο Αρμενί¬ 
ου με την επωνυμία «Δημοτικός Οργανισμός Κοινωνικής 
και Πολιτιστικής Ανάπτυξης Δήμου Αρμενίου». 

2. Σκοπός του Νομικού αυτού Προσώπου είναι: 

Η κοινωνική και πολιτιστική ανάπτυξη του Δήμου. 

Η υποστήριξη όλων των δραστηριοτήτων του Δήμου 
που έχουν σχέση με κοινωνικά, πολιτιστικά και θέματα 
ανάπτυξης. 

Η κοινωνική στήριξη και ανάπτυξη όλων των μορφών 
κοινωνικής παρέμβασης που αφορούν ειδικές ομάδες 
πληθυσμού, όπως παιδιά, νέοι Τρίτη ηλικία, ΑΜΕΑ, κ.λ.π. 
Αλλά και το σύνολο των κατοίκωντου Δήμου. 

Η ανάδειξη και αξιοποίηση των πολιτιστικών χώρων και 
μνημείων της περιοχής. 

Η έρευνα, η μελέτη, ο προγραμματισμός, ο σχεδια- 
σμός, η σύνταξη, η υλοποίηση και η εκτέλεση ολοκληρω¬ 
μένων προγραμμάτων, κοινωνικής, οικονομικής και πολι¬ 
τιστικής ανάπτυξης. 


Η συμμετοχή σε δίκτυα μεταξύ Ελληνικών, Ευρωπαϊ¬ 
κών και άλλων πόλεων για την ανάληψη κοινής δράσης 
με στόχο την ανάπτυξη των περιοχών και τη βελτίωση 
των συνθηκών περιβάλλοντος και διαβίωσης των κατοί¬ 
κων. 

Η ανάληψη πρωτοβουλιών ενημέρωσης, πληροφόρη¬ 
σης των κατοίκων, πάνω σε κοινωνικά θέματα και θέματα 
πολιτισμού. 

Η συνεργασία με τους τοπικούς, περιφερειακούς, εθνι¬ 
κούς και εκτός Ελλάδας φορείς. 

Η οργάνωση σεμιναρίων, συνεδριάσεων και άλλων εκ¬ 
δηλώσεων που προωθούν την ενημέρωση και τη μόρφω¬ 
ση των κατοίκων. 

Η προαγωγή της υγείας, μέσω ενημερωτικών εκδηλώ¬ 
σεων και ανάληψη πρωτοβουλιών. 

Η ανάδειξη πολιτιστικών και ιστορικών στοιχείων της 
περιοχής. 

Η δημιουργία βιβλιοθήκης. 

3. Το Νομικό Πρόσωπο, στεγάζεται σε Δημοτικούς χώ¬ 
ρους ή άλλους χώρους που εξασφαλίζει ο Δήμος 

4. Πόροι του Νομικού Προσώπου είναι: 

Ετήσια επιχορήγηση του Δήμου. 

Κάθε είδους εισφορές, δωρεές, κληρονομιές και κλη¬ 
ροδοσίες. 

Κάθε παροχή του Κράτους ή άλλη νόμιμη πρόσοδος. 

Από προγράμματα της Ευρωπαϊκής Ένωσης και Εθνι¬ 
κών φορέων. 

5. Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο, που αποτελείται από τους: 

α) Τον εκάστοτε Δήμαρχο, ως Πρόεδρο ή από τον αντι¬ 
καταστάτη του, που ορίζει ο Δήμαρχος. 

β) Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, η οποία λαμβάνε- 
ται με απόλυτη πλειοψηφία των παρόντων. 

γ). Τρεις (3) δημότες κατοίκους του Δήμου, που έχουν 
γνώσεις και πείρα σε συναφή με το σκοπό του Νομικού 
Προσώπου αντικείμενα και ορίζονται με απόφαση του Δη¬ 
μοτικού Συμβουλίου που λαμβάνεται με την απόλυτη 
πλειοψηφία των παρόντων μελών. 

Το Διοικητικό Συμβούλιο κατά την πρώτη συνεδρίαση 
του, εκλέγει μεταξύ των μελώντου, που έχουν την ιδιότη¬ 
τα του Δημοτικού Συμβούλου, τον Αντιπρόεδρο και στη 
συνέχεια μεταξύ του συνόλου των μελών εκλέγει τον 
Γ ραμματέα. 

Το αξίωμα του Προέδρου θα είναι άμισθο. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Από τις διατάξεις της παρούσας απόφασης προκαλεί- 
ται δαπάνη σε βάροςτου προϋπολογισμού του Δήμου Αρ¬ 
μενίου, ύψους 2.000.000 δραχμών, για το έτος 2000, για 
το οποίο έχει εγγράφει πίστωση στον Κ.Α. 0/022.9α. 

Για δε τα επόμενα οικονομικά έτη θα ανέρχεται σε 
2.000.000 δραχμές και θα καλύπτεται με τον ίδιο τρόπο 
από τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 14 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

Αριθ. 2904 (7) 

Παράταση απαγόρευσης Θήρας στο καταφύγιο άγριας 
ζωής Βαρβάρας Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 4065/17.5.99 απόφαση του Γενικού Γραμ¬ 

ματέα Περιφέρειας Κεντρικής Μακεδονίας «Κατανομή 
αρμοδιοτήτων σε θέματα δασών.κ.λ.π.». 

2. Τις δ/ξεις αρθ. 253 και 254 Ν.Δ. 86/69 όπως αντικατα- 
στάθηκαν από τα άρθρα 3 και 4 Ν. 177/75 και το αρθ. 57 Ν. 
2637/98. 

3. Την αριθ. 414985/29.11.85 (ΦΕΚ757 Β/18.12.85) κοι¬ 
νή απόφαση Υπ. Εθνικής Οικονομίας και Αναπληρωτή 
Υπουργού Γεωργίας «Μέτρα διαχείρισης άγριας πτηνο¬ 
πανίδας». 

4. Την αριθ. 4/647/21.12.1996 απόφαση Περιφερειακού 
Δ/ντή Χαλκιδικής «Απαγόρευση κυνηγίου για μία πενταε¬ 
τία στην περιοχή Γαβράδια της Κοινότητας Βαρβάρας 
Χαλκιδικής» η οποία λήγει την 30-7-2000. 

5. Την αριθ. 8/29.2.2000 εισήγηση του Κυνηγετικού Συλ¬ 


λόγου Αρναίας για παράταση του κυνηγίου για μία ακόμη 
πενταετία. 

6. Την αριθ. 929/20.3.2000 αναφορά του Δασαρχείου 
Αρναίας με την οποία προτείνει την παράταση απαγόρευ¬ 
σης Θήρας στο καταφύγιο άγριας ζωής περιοχής Γ αβρά¬ 
δια Βαρβάρας Χαλκιδικής για μία ακόμη πενταετία. 

7. Την αριθ. 942/29.3.2000 σύμφωνη γνώμη της Δ/νσης 
Δασών Ν. Χαλκιδικής, αποφασίζουμε: 

Παρατείνουμε την απαγόρευση Θήρας στο καταφύγιο 
άγριας ζωής περιοχής Γ αβράδια Βαρβάρας Χαλκιδικής 
για μία πενταετία για την προστασία και εμπλουτισμό της 
άγριας ζωής. 

Η παρούσα ισχύει από 1 -8-2000 έως 30-7-2005. 

Από τις δ/ξεις της απόφασης μας αυτής δεν προκαλεί- 
ται δαπάνη εις βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Θεσσαλονίκη, 15 Απριλίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 5874 (8) 

Τροποποίηση Οργανισμού Εσωτερικής Υπηρεσίας του Α' 
Παιδικού Σταθμού Νιγρίτας Δήμου Νιγρίτας Ν. Σερ¬ 
ρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις: 

α) Τωνπαρ. 5 και 58του άρθρου 8 του Ν. 2307/95 (ΦΕΚ 
113/Α/1995). 

β) Των άρθρων 1 και 9του Ν. 2503/97 (ΦΕΚ 107/Α/1997). 

γ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

δ) Του άρθρου 35 του Ν. 2646/98 (ΦΕΚ236/Α/1998). 

2. Την αριθ. Διγ/οικ. 1011/19-1-1999 απόφαση της Γεν. 
Γραμματέωςτου Υπουργείου Υγείας και Πρόνοιας σχετι¬ 
κά με την κατάταξη υπαλλήλων σε θέσεις ΠΕ Νηπιαγω¬ 
γών (προσωρινός). 

3. Την αριθ. 1308/13-1-1998 απόφαση του Γενικού 
Γραμματέα Περιφέρειας Κεντρικής Μακεδονίας περί με- 
ταβιβάσεωςτου δικαιώματος υπογραφής με εντολή Γ ενι¬ 
κού Γ ραμματέα Περιφέρειας. 

4. Την αριθ. 21052/8-12-1998 (ΦΕΚ 1306/31-12-98 τ. Β) 
απόφαση μας με την οποία διαπιστώθηκε η ψήφιση του 
Οργανισμού Εσωτερικής Υπηρεσίας του Α' Παιδικού 
Σταθμού Νιγρίτας. 

5. Την αριθ. 30/1999 απόφαση του Διοικητικού Συμβου¬ 
λίου του Α' Παιδικού Σταθμού Νιγρίτας περί τροποποιή- 
σεως του Οργανισμού Εσωτερικής Υπηρεσίας η οποία 
εγκρίθηκε με την αριθ. 253/1999 απόφαση του Δημοτικού 
Συμβουλίου Νιγρίτας. 

6. Την από 29-11-1999 σύμφωνη γνώμη του Υπηρεσια¬ 
κού Συμβουλίου του προσωπικού των ΟΤΑ Ν. Σερρών, 
όπως εκφράστηκε στο αριθ. 6/1999 πρακτικό του, απο¬ 
φασίζουμε: 

Διαπιστώνουμε την τροποποίηση του Οργανισμού 
Εσωτερικής Υπηρεσίας του Α' Παιδικού Σταθμού Νιγρί¬ 
τας του Δήμου Νιγρίτας που έγινε με την αριθ. 30/1999 
απόφαση του Διοικητικού Συμβουλίου του Σταθμού σύμ¬ 
φωνα με τις οικείες διατάξεις ως εξής: 

Μετατρέπεται η μία (1) προσωποπαγής θέση του κλά¬ 
δου ΤΕ 16 Νηπιαγωγών (προσωρινός) σε προσωποπαγή 
θέση ΠΕ Νηπιαγωγών (προσωρινός), η οποία θα καταρ- 
γηθεί με την καθ’ οιονδήποτε τρόπο έξοδο της υπαλλή¬ 
λου που την κατέχει από την υπηρεσία. 

Με την απόφαση αυτή προκαλείται επί πλέον ετήσια δα¬ 
πάνη δρχ. 240.000 που καλύπτεται από την κρατική επι¬ 
χορήγηση του νομικού προσώπου σύμφωνα με τις διατά¬ 
ξεις της παρ. 8 του άρθρου 9 του Ν. 2503/97. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Σέρρες, 20 Απριλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΓΕΩΡΓΙΑ ΧΡΙΣΤΟΦΟΡΙΔΟΥ 


Αριθ. 1986 (9) 

Τροποποίηση της 10128/99 απόφασης Γενικού Γραμμα¬ 
τέα Περιφέρειας Κρήτης για σύσταση στο Δήμο Σφα- 
κίων του Νομού Χανιών αμιγούς Δημοτικής Επιχείρη¬ 
σης με την επωνυμία «Δημοτική Επιχείρηση Ανάπτυ¬ 
ξης και Τεχνικών Έργων Σφακίων» και δ.τ. 
«ΑΝΑΠΤΥΞΙΑΚΗ ΣΦΑΚΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 περι'Δ.Κ.Κ. 

2. Τις διατάξεις του άρθρου 11 του Ν. 2503/97 «Διοίκη¬ 
ση, οργάνωση, στελέχωση της Περιφέρειας κ.λ.π.». 

3. Την 9/2000 απόφαση του Δημοτικού Συμβουλίου του 
Δήμου Σφακίων. 

4. Την 10128/30.9.99 απόφασή μας περί σύστασης της 
παραπάνω επιχείρησης, αποφασίζουμε: 

Τροποποιούμε την 10128/30.9.99 απόφασή μας που 
αφορά την σύσταση αμιγούς Δημοτικής Επιχείρησης με 
την επωνυμία «Δημοτική Επιχείρηση Ανάπτυξης και Τε¬ 
χνικών Έργων Σφακίων» με δ.τ. «ΑΝΑΠΤΥΞΙΑΚΗ ΣΦΑ- 
ΚΙΩΝ» ως προς την παράγραφο 3, η οποία και διατυπώνε¬ 
ται ως εξής: 

3. Η επιχείρηση διοικείται από 7μελές Διοικητικό Συμ¬ 
βούλιο. 

Από τα μέλη του Διοικητικού Συμβουλίου 4 (τέσσερις) 
είναι αιρετοί εκπρόσωποι του Δήμου, εκ των οποίων ο 
ένας (1) θα προέρχεται από την μειοψηφία, 1 (ένας) είναι 
εκπρόσωπος κοινωνικού φορέα και δύο (2) δημότες του 
Δήμου, με πείρα και γνώσεις σχετικές με το αντικείμενο 
της επιχείρησης. 

Η θητεία του Διοικητικού Συμβουλίου ακολουθεί τη Δη¬ 
μοτική περίοδο. 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου για το 
οικονομικό έτος 2000. 

Κατά τα λοιπά ισχύει η 10128/30.9.99 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Απριλίου 2000 

Με εντολή Γ εν. Γ ραμ. Περιφέρειας 
Η Γ ενική Διευθύντρια 
Μ. ΛΥΓΙΔΑΚΗ - ΙΩΑΝ Ν ΙΔΟΥ 

-♦- 

Αριθ. 1709 (10) 

Τροποποίηση του Δ.Σ. του Νομικού Προσώπου με την 
επωνυμία «Σχολική Επιτροπή 1ου Ενιαίου Λυκείου και 
Τεχνικού Επαγγελματικού Εκπαιδευτηρίου» του Δή¬ 
μου Κισάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) τηςπαραγρ. 8-15 του άρθρου 5 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις» 
(Τ.Α.110) και 

β) του άρθρου 203του Δ.Κ.Κ. (Π.Δ410/95). 

2. Την 6/2000 απόφαση του Δημοτικού Συμβουλίου Κι¬ 
σάμου για τροποποίηση Δ.Σ. Σχολικής Επιτροπής. 

3. Τις δ/ξεις του Ν. 2503/97 «Διοίκηση, οργάνωση στε- 

λέχωση της Περιφέρειας, ρύθμιση θεμάτων για την Τ.Α. 
κ.α.». 

4. Την 10582/99 απόφασή μας περί σύστασης της πα¬ 
ραπάνω Σχολικής Επιτροπής, αποφασίζουμε: 

Τροποποιούμε την 10582/99 απόφασή μας ως προς το 
μέρος της σύνθεσης του Δ.Σ. του Νομικού Προσώπου με 
την επωνυμία «Σχολική Επιτροπή 1ου Ενιαίου Λυκείου και 
Τεχνικού Επαγγελματικού Εκπαιδευτηρίου» του Δήμου 
Κισάμου, ως εξής: 

Το παραπάνω Νομικό Πρόσωπο θα διοικείται από 7με- 
λές Δ.Σ. αποτελούμενο από τους: 

α. Ένα Δημοτικό Σύμβουλο. 

β. Από τον εκάστοτε Δ/ντή του 1ου Ενιαίου Λυκείου. 

γ. Από τον εκάστοτε Δ/ντη του Τεχν. Επαγγ. Εκπαιδευ¬ 
τηρίου. 

δ. Από τον εκάστοτε Πρόεδρο του Συλλόγου Γονέων και 
Κηδεμόνων 1ου Ενιαίου Λυκείου. 

ε. Από τον εκάστοτε Πρόεδρο του Συλλόγου Γ ονέων και 
Κηδεμόνων Τεχνικού Επαγγελματικού Εκπαιδευτηρίου. 

στ. Από τον εκάστοτε Πρόεδρο της μαθητικής κοινότη¬ 
τας 1ου Ενιαίου Λυκείου. 

ζ. ΑπότονεκάστοτεΠρόεδροτης μαθητικής κοινότητας 
Τεχνικού Επαγγελματικού Εκπαιδευτηρίου. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου για το 
οικονομικό έτος 2000. 

Κατά τα λοιπά ισχύει η 10582/15.10.99 απόφασή μας. 

Χανιά, 10 Απριλίου 2000 

Με εντολή Γ εν. Γ ραμ. Περιφέρειας 
Η Γενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

-Φ- 

Αριθ. 14864/99 (11) 

Τροποποίηση της 4592/14.5.93 απόφασης του Νομάρχη 
Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 277 και278τουΔ.Κ.Κ. (Π.Δ. 410/95). 

β) Των άρθρων 1 και 11 παρ. 23 του Ν. 2503/97. 

γ) Του Ν. 2539/97. 

2. Την 4592/14.5.93 απόφαση του Νομάρχη Κυκλάδων 
«Σύσταση Κοινοτικής Επιχείρησης στην Κοινότητα Απολ¬ 
λωνίας Σίφνου Νομού Κυκλάδων με την επωνυμία Τουρι¬ 
στική Ανάπτυξη Απολλωνίας» (Φ.Ε.Κ. 398/Β/2.6.93). 

3. Την 191/1999 απόφαση του Δημοτικού Συμβουλίου 
Σίφνου, αποφασίζουμε: 

Τροποποιούμε την 4592/14.5.93 απόφαση του Νομάρ¬ 
χη Κυκλάδων: 

Α) Ως προς την επωνυμία: από Κοινοτική Επιχείρηση 
Απολλωνίας Σίφνου (ΚΕΤΑΑΣ) σε Δημοτική Επιχείρηση 
Τουριστικής Ανάπτυξης Σίφνου. 

Β) Ως προς τη σύνθεση του πενταμελούς Διοικητικού 
Συμβουλίου της επιχείρησης, δύο (2) δημοτικοί σύμβουλοι 
εκ των οποίων ο ένας προέρχεται από τη μειοψηφία, ένας 
(1) εκπρόσωπος κοινωνικού φορέα του νησιού και δύο (2) 
δημότες που έχουν πείρα στο αντικείμενο της επιχείρησης. 


Τα μέλη ορίζονται με τους αναπληρωτές τους από το 
Δημοτικό Συμβούλιο. 

Κατά τα λοιπά εξακολουθεί να ισχύει η 4592/14.5.93 
απόφαση του Νομάρχη Κυκλάδων. 

Κάλυψη δαπάνης: Με την παρούσα απόφαση δεν επι¬ 
βαρύνεται ο Δήμος Σίφνου σε καμία δαπάνη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ερμούπολη, 26 Απριλίου 2000 

Με εντολή Γ εν. Γ ραμ. Περιφέρειας 
Η Γ ενική Διευθύντρια 
ΜΑΡΙΑ ΚΑΡΑΔΗ ΜΗΤΡΙΟΥ 

-Φ- 

( 12 ) 

Χορήγηση άδειας μεταλλευτικών ερευνών στο Ν. Δράμας. 

Ο ΝΟΜΑΡΧΗΣΔΡΑΜΑΣ 

Με την 335/21.4.2000 απόφαση Νομάρχη Δράμας χο¬ 
ρηγήθηκε στον Κουϊρουκίδη Συμεών του Αβραάμ άδεια 
μεταλλευτικών ερευνών σε χώρο έκτασης 5.936,31 
στρεμ. στο Δημοτικό Διαμέρισμα Ποταμών του Δήμου Κ. 
Νευροκοπίου Ν. Δράμας, που ορίζεται από τα εξής ση¬ 
μεία: 


X 

Ψ 

Α'= +9535,81 

+22347,8 

Β'= +10575,86 

+23962,23 

Γ = +11.000,00 

+21600,00 

Δ'= +10.700,00 

+20660,00 

Ε'= +11.300,00 

+ 17962,00 

Ζ'= +10.160,00 

+ 17962,00 


Οι Αζιμουθιακές συντεταγμένες αναφέρονται στο Κέ¬ 
ντρο του φύλλου του επιτελικού χάρτη Ν. Δράμας, ΚΛ 
1:100.000 |_=41ο 15'Μ = + 0ο 15'. 

Ο Νομάρχης 
ΚΩΝ. ΕΥΜΟΙΡΙΔΗΣ 

-Φ- 

(13) 

Χορήγηση άδεια κυκλοφορίας κτηνιατρικού φαρμακευ¬ 
τικού εμβολίου ΒΟ\/ΙΡΑ5Τ (Β) Β.8.Ρ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 8670/6.4.2000 του ΕΟΦ χορηγήθηκε, 
βάσει των διατάξεων του αρθρ. 6 της κοινής Υπουργικής 
απόφασης 310584/98, η άδεια κυκλοφορίας του κτηνια¬ 
τρικού φαρμακευτικού εμβολίου Β0νΐΡΑ5Τ <Β) Β.5.Ρ. 
Δραστικές ουσίες : ΙΝΑΟΤίνΑΤΕΩ ΒΒ5Λ/ΙΒυ5 
ΙΝΑΟΤίνΑΤΕϋ ΡΑΒΑΙΝΡΙ_υΕΝΖΑ-3Λ/ΙΒυδ 
ΙΝΑΟΤίνΑΤΕΩ ΜΑΝΝΗΕΙΜΙΑ (ΡΑ5ΤΕυΒΕΙ_Ι_Α) 
ΗΑΕΜΟίΥΤΙΟΑ 
Μορφή: Ενέσιμο εναιώρημα 

Δικαιούχου σήματος: ΗΟΕΟΗ5Τ ΗΟΙΙ35ΕΙ νΕΤ ΠΌ, 
ΕΝΘΙΑΝϋ 

Υπεύθυνου κυκλοφορίας: ΙΝΤΕΒΝ/ΕΤ ΗΕΙ_Ι_Α3 ΑΕ 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




